CELEX: 32021R2002
Language: mt
Date: 2021-11-15 00:00:00
Title: Regolament tal-Kunsill (UE) 2021/2002 tal-15 ta’ Novembru 2021 li jemenda r-Regolament (UE) 2021/90 li jistabbilixxi l-opportunitajiet tas-sajd għal ċerti stokkijiet tal-ħut u għal ċerti gruppi ta’ stokkijiet tal-ħut applikabbli fil-Mediterran u fil-Baħar l-Iswed għall-2021

17.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 407/1
               
            
         REGOLAMENT TAL-KUNSILL (UE) 2021/2002
         tal-15 ta’ Novembru 2021
         li jemenda r-Regolament (UE) 2021/90 li jistabbilixxi l-opportunitajiet tas-sajd għal ċerti stokkijiet tal-ħut u għal ċerti gruppi ta’ stokkijiet tal-ħut applikabbli fil-Mediterran u fil-Baħar l-Iswed għall-2021
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
         Wara li kkunsidra l-proposta tal-Kummissjoni Ewropea,
         Billi:
         
                     (1)
                  
                  
                     Ir-Regolament tal-Kunsill (UE) 2021/90 (1) jiffissa, għall-2021, l-opportunitajiet tas-sajd għal ċerti stokkijiet tal-ħut u għal ċerti gruppi ta’ stokkijiet tal-ħut applikabbli fil-Mediterran u fil-Baħar l-Iswed. Dak ir-Regolament jimplimenta fil-liġi tal-Unjoni l-pjan ta’ ġestjoni pluriennali għall-barbun imperjali fil-Baħar l-Iswed (subżona ġeorgrafika 29) adottat mir-Rakkomandazzjoni GFCM/41/2017/4 tal-Kummissjoni Ġenerali għas-Sajd fil-Mediterran (GFCM), kif emendata mir-Rakkomandazzjoni GFCM/43/2019/3 tal-GFCM.
                  
               
                     (2)
                  
                  
                     Fl-44 laqgħa annwali tagħha fl-2021, il-GFCM adottat deċiżjoni fejn osservat li matul is-sena 2020, l-Unjoni Ewropea ma kinitx sfruttat biżżejjed il-kwota tagħha għall-barbun imperjali u approvat riport tal-kwota mhux użata fid-dawl tas-sitwazzjoni eċċezzjonali maħluqa mill-pandemija tal-COVID-19. Jenħtieġ li d-deċiżjoni tal-GFCM tiġi implimentata fil-liġi tal-Unjoni.
                  
               
                     (3)
                  
                  
                     Għalhekk jenħtieġ li d-distribuzzjoni tal-opportunitajiet tas-sajd fil-Baħar l-Iswed stabbilita fir-Regolament (UE) 2021/90 tiġi emendata biex tirrifletti l-aġġustamenti għall-kwoti tal-Unjoni stabbiliti mill-GFCM. Jenħtieġ li d-distribuzzjoni tal-opportunitajiet tas-sajd li jirriżultaw ms-sottoutilizzazzjoni titwettaq abbażi tal-kontribuzzjoni rispettiva ta’ kull Stat Membru lejn is-sottoutilizzazzjoni, mingħajr ma jinbidel il-koeffiċjent ta’ distribuzzjoni stabbilit fir-Regolament (UE) 2021/90 dwar l-allokazzjoni annwali tal-qabdiet totali permissibbli (total allowable catches - TACs).
                  
               
                     (4)
                  
                  
                     Għalhekk, jenħtieġ li r-Regolament (UE) 2021/90 jiġi emendat skont dan.
                  
               
                     (5)
                  
                  
                     Il-limiti tal-qbid previsti fir-Regolament (UE) 2021/90 japplikaw mill-1 ta’ Jannar 2021. Għalhekk jenħtieġ li d-dispożizzjonijiet li jdaħħal dan ir-Regolament marbutin ma’ dawk il-limiti tal-qbid jiddaħħlu fis-seħħ malajr kemm jista’ jkun u japplikaw b’mod retroattiv mill-1 ta’ Jannar 2021. Tali applikazzjoni retroattiva ma taffettwax il-prinċipji taċ-ċertezza legali u tal-protezzjoni tal-aspettattivi leġittimi, billi l-opportunitajiet tas-sajd ikkonċernati żdiedu u għadhom ma ġewx eżawriti. Minħabba l-urġenza, jenħtieġ li dan ir-Regolament jidħol fis-seħħ minnufih wara li jiġi ppubblikat,
                  
               ADOTTA DAN IR-REGOLAMENT:
         
            Artikolu 1
            Emendar tar-Regolament tal-Kunsill (UE) 2021/90
            L-Anness VII għar-Regolament (UE) 2021/90 huwa emendat kif jinsab fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu jibda japplika mill-1 ta’ Jannar 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta’ Novembru 2021.
            
               
                  Għall-Kunsill
               
               
                  Il-President
               
               J. PODGORŠEK
            
         
         
            (1)  Ir-Regolament tal-Kunsill (UE) 2021/90 tat-28 ta’ Jannar 2021 li jistabbilixxi l-opportunitajiet tas-sajd għal ċerti stokkijiet ta’ ħut u għal ċerti gruppi ta’ stokkijiet ta’ ħut applikabbli fil-Mediterran u fil-Baħar l-Iswed għall-2021 (ĠU L 31, 29.1.2021, p. 1).
      
      
         
            ANNESS
            Fl-Anness VII għar-Regolament (UE) 2021/90, it-tabella tal-opportunitajiet tas-sajd għall-barbun imperjali fl-ilmijiet tal-Unjoni fil-Baħar l-Iswed hija sostitwita b’dan li ġej:
            
               
                           “Speċi:
                        
                        
                           Barbun imperjali
                        
                        
                           Żona:
                        
                        
                           L-ilmijiet tal-Unjoni li jinsabu fil-Baħar l-Iswed — is-subżona ġeografika 29
                        
                     
                           
                              Scophthalmus maximus
                           
                        
                        
                           (TUR/F3742C)
                        
                     
                           Il-Bulgarija
                        
                        
                           87,825 
                        
                        
                            
                        
                        
                           TAC analitika
                           Ma għandux japplika l-Artikolu 3 tar-Regolament (KE) Nru 847/96.
                           Ma għandux japplika l-Artikolu 4 tar-Regolament (KE) Nru 847/96
                        
                     
                           Ir-Rumanija
                        
                        
                           80,116 
                        
                        
                            
                        
                     
                           L-Unjoni
                        
                        
                           167,941 
                        
                        
                           
                               (*1)
                           
                        
                     
                           TAC
                        
                        
                           857 
                        
                     
            
               (*1)  L-ebda attività tas-sajd, inkluż it-trażbord, iż-żamma abbord, il-ħatt l-art u l-ewwel bejgħ ma għandha tkun permessa mill-15 ta’ April sal-15 ta’ Ġunju 2021.”